Goue Impey maak wéér so in fietstoer | Netwerk24
Goue Impey maak wéér so in fietstoer
19 Augustus 2019 15:37
Daryl Impey het Sondag weer op die boonste trappie van die podium gestaan. Foto: Getty Images
Impey, wat vir die Mitchelton-Scott-span ry, se tyd was 13 uur, 22 minute en 59 sekondes. Sy Australiese spanmaat Lucas Hamilton was nege sekondes ná hom in die tweede plek. .
Die boorling van Johannesburg het die laaste skof oor 178 km tussen Mohelnice en Šternberk in die tweede plek voltooi, nadat hy reeds ná afloop van die tweede skof die voorloper se trui gedra het.
Die 34-jarige Impey, wat vroeër vanjaar die negende skof van die Tour de France gewen het, sê in 'n mediaverklaring die oorwinning is spesiaal.
"Dit was 'n wonderlike seisoen, maar die onderliggende rede (vir sy sukses) is al die werk wat die span agter die skerms ingesit is. Ek is net gelukkig om baat te vind by die werk wat gedoen is, en dit is lekker om goeie uitslae te behaal."
Behalwe dat Impey vanjaar die Tour Down Under in Australië 'n tweede agtereenvolgende jaar gewen het, is hy ook die Suid-Afrikaanse pad- en tydtoetskampioen. – Sportredaksie